Hermann Boehm
Store norske leksikon,Samfunn,Forsvar og sikkerhet,Militære biografier,Internasjonale militære biografier
Hermann Boehm var en tysk sjøoffiser, som frem til 1943 var sjef for de tyske sjøstridskrefter i Norge.
Boehm tjenestegjorde under første verdenskrig som sjef på en rekke torpedobåter, og deltok blant annet i Jyllandsslaget i 1916. I mellomkrigsårene fortsatte Boehm i den tyske marinen, og ble fra 1938 admiral og sjef for de ledende skip. Året etter ble han fratatt sin kommando og refset av marinesjefen, Erich Raeder.I april 1940 ble han så beordret til kommanderende admiral i Norge og var der sjef for tyske marinestyrker. Politisk stod han imot rikskommisær Josef Terboven. Boehm hadde troen på at det norske folk kunne samles under Quisling, i kamp mot Sovjetunionen.Da storadmiral Karl Dönitz i januar 1943 avløste storadmiral Raeder som sjef for den tyske marine, ble Boehm avløst av admiral Otto Ciliax og forflyttet. Han utgav Norwegen zwischen England und Deutschland (1956). Les mer i Store norske leksikon Herman Boehm i Norsk biografisk leksikon Norge under andre verdenskrig